**OSEBNA IZKAZNICA PROJEKTA/PROGRAMA**

|  |  |
| --- | --- |
| **Naziv javnega razpisa:**  **Javni razpis za podporno okolje za razvoj nevladnih organizacij 2019-2023** | |
| **Namen in predmet javnega razpisa/poziva:**  Namen javnega razpisa je krepitev zmogljivosti nevladnih organizacij (v nadaljnjem besedilu: NVO) za zagovorništvo, organizacijski razvoj NVO in izvajanje javnih storitev tj. krepitev čezsektorskega sodelovanja, povezovanja in vzpostavljanja partnerstev z namenom reševanja družbenih izzivov.  V okviru javnega razpisa so se tako nadgradile storitve podpornega okolja za NVO z namenom dolgoročnega razvoja in učinkovitega sodelovanja nevladnih organizacij pri pripravi in izvajanju javnih politik.  Predmet javnega razpisa je sofinanciranje programov/projektov podpornega okolja za razvoj nevladnih organizacij, skladno z osmo in deveto alinejo prvega odstavka 23. člena Zakona o nevladnih organizacijah.  Vsa razpisna dokumentacija in ostale podrobnosti v povezavi z razpisom so dostopne na spletni strani: [**Javni razpis za podporno okolje za razvoj nevladnih organizacij 2019-2023**](https://www.gov.si/zbirke/javne-objave/javni-razpis-za-podporno-okolje-za-nvo-2019-2023/)**.** | |
| **Upravičenec** | **Ustanova fundacija BiT Planota, so.p.** |
| **Spletna stran upravičenca/projekta/programa** | [**www.bitplanota.si**](http://www.bitplanota.si) |
| **Projektni partnerji *(če je relevantno)*** |  |
| **Naziv projekta/programa** | **Regionalno stičišče NVO Planota** |
| **Višina dodeljenih sredstev** | **334.620,00** |
| **Obdobje izvajanja** | **01.10.2019 – 30.09.2023** |
| **Kratek opis programa/projekta, iz katerega je razviden namen, cilji, povzetek poteka in rezultati**.  Program »Regionalnega stičišča NVO Planota« v Ustanovi Fundaciji BiT Planota izvajamo in nadgrajujemo od leta 2008. Glede na potrebe posameznih NVO v Goriški razvojni regiji, nudimo prilagojeno in celovito podporo na petih. različnih področjih.  Za potrebe NVO smo redno objavljali aktualne razpise, dogodke in usposabljanja ter spremembe odlokov ter drugih predpisov, ki vplivajo na delovanje NVO. Da bi bila naša spletna stran čim bolj aktualna, smo jo v letu 2020 preoblikovali in posodobili glede na potrebe NVO. Javnosti smo informirali preko različnih kanalov: poslali smo več, kot **100** **e-NVObvestil**, objavili več, kot **4.000 novic** na spletni strani, **več kot 1.000 prispevkov na FB strani** RS NVO Planota **ter 11 videoposnetkov na YouTube kanalu**. e-NVObvestila, ki jih pripravljamo ter pošiljamo vsak drugi torek, na svoj elektronski naslov prejme **400 naslovnikov** (NVOji, občine, predstavniki lokalne politike, razvojne agencije,…)  Z analizo potreb smo pri posameznih NVO ugotovili katera znanja in veščine potrebujejo. Opolnomočili smo jih na **področju vidnosti** (priprava dobrih zgodb, komuniciranje z javnostmi z uporabo različnih kanalov obveščanja…) in jim s tem pomagali pri povečanju prepoznavnosti med različnimi ciljnimi skupinami. Znanja NVO smo krepili tudi pri pripravi projektov na različne razpise in jim s tem pomagali **pridobiti skupno 294.443,45€.** Pomemben napredek so posamezni NVO naredili učinkovitem prikazu rezultatov, ki so jih dosegli z denarjem sofinancerjev (transparentnost); s tem so okrepili zaupanje njihovih financerjev. V prejšnjem obdobju smo izvedli **skupno 28 usposabljanj**, v katera smo vključili več, kot 40 NVO. Znanja NVO smo krepili tudi mentoriranjem, saj smo v prejšnjem obdobju izvedli **več kot 900 mentorskih ur**; mentorstvo smo nudili predvsem na področju učinkovitega komuniciranja, zagovorništva ter upravljanja finančnih virov in tokov; pri finančnem upravljanju so dosegle napredek predvsem NVO z več financerji in več zaposlenimi. NVO smo omogočili tudi predstavitev širši javnosti ter medsebojno spoznavanje na dveh festivalih NVO v regiji ter dveh mreženjskih dogodkih, kjer so se NVO iz različnih krajev lahko neposredno spoznavali s pomočjo »hitrih zmenkov«.  Na področju zagovorništva smo se srečevali s številnimi izzivi, na katere je bilo potrebno hitro reagirati. V zadnjih štirih letih smo v sodelovanju izvedli NVO **24 zagovorniških procesov**. Številne občine so v prvem valu COVID-19 zaustavile izvrševanje proračuna, kar je pomenilo zaustavitev občinskih razpisov za NVO, ki so ostale v prvi polovici leta 2020 skoraj brez finančnih sredstev. Nekatere občine so nameravale znižati proračun za NVO tudi za 15%. Zato smo skupaj s člani Sveta NVO pričeli z akcijami za čim prejšnje nadaljevanje razpisov in ohranjanje višine sredstev. Z Mestno občino Nova Gorica in Občino Tolmin smo se uspeli dogovoriti za nadaljevanje razpisov in ohranitev višine sredstev za programe NVO. V Mestni občini Nova Gorica (MONG) smo se dogovorili za dvoletne razpise na področju kulture, vključitev stroškov dela članov med upravičene stroške na razpisih (kar omogoča kadrovsko krepitev društev) ter povišati sredstva za otroške in mladinske programe. Na predlog Mreže 26, ki povezuje NVO na področju kulture (kjer je član tudi RSNVO Planota), je bila vzpostavljena Dialoška skupina MONG v kulturi. V Občini Tolmin smo se dogovorili za prenovo in poenotenje razpisov za NVO, saj so bile med razpisi na posameznih vsebinskih področjih velike razlike; poleg tega se nam je uspelo dogovoriti, da upoštevajo stroške dela, predplačila in prostovoljstvo kot lasten vložek pri izvajanju programov oz. projektov. Občini Tolmin smo pomagali tudi pri sklenitvi direktne pogodbe o financiranju društva v javnem interesu na področju kulture. Izvedli smo volitve v Razvojni svet Goriške regije in s tem omogočili predstavnikom NVO iz regije, da soodločajo pri pripravi Regionalnega razvojnega programa do leta 2027. Skupaj z drugimi NVO smo uspeli v RRP umestiti 7 projektnih predlogov, ki naslavljajo potrebe skupnosti na širšem območju; ti predlogi bodo v bodoče upravičeni do prejema sredstev iz regionalnih spodbud. Skupaj s člani Mreže 26 smo s številnimi zagovorniškimi akcijami uspeli vključiti predstavnika NVO v svet Zavoda EPK GO!2025, ki organizira izvajanje programa Evropske prestolnice kulture GO!2025; s tem smo v svet uspeli vključiti tudi predstavnika NVO, ki zastopa interese NV sektorja na področju kulture.  Potrebe skupnosti smo naslavljali **z 12 medsektorskimi akcijami**, kjer so poleg NVO sodelovali predstavniki javnega sektorja ter gospodarstva. Kot odgovor na ukrepe Vlade RS za zajezitev širjenja pandemije COVID-19, smo razvili regijsko prostovoljsko mrežo za preprečevanje osamljenosti starostnikov in pomoč pri šolanju na daljavo; s tem smo želeli okrepiti sodelovanje različnih organizacij pri nudenju prostovoljske pomoči osebam, ki so bile v tem obdobju najbolj prikrajšane (invalidi, starejši, otroci iz socialno šibkejših družin…). Mrežo smo nadgradili s projektom PRO-NET, kjer smo vzpostavili spletno platformo kot orodje za promocijo prostovoljstva in delo s prostovoljci. Ob lokalnih volitvah v letu 2022 smo izvedli akcijo »Šola za župane«, katere namen je spodbujati kvalitetno predvolilno razpravo o aktualnih potrebah skupnosti ter vzpostavljanje partnerstev z odločevalci pri reševanju le-teh. V pripravah na »Šolo« smo se sestali s predstavniki strank in list v Mestni občini Nova Gorica in Tolmin ter identificirali skupne izzive, na katerih so stranke in liste pripravljene delati v naslednjem obdobju. Ti izzivi so: »paliativna oskrba na terenu«, »kadrovska krepitev NVO, »Evropska prestolnica kulture GO!2025 – cilji in izzivi za lokalno skupnost« ter »skupnostni prostori za delo s prikrajšanimi skupinami«.  V sodelovanju z NVO, šolami, univerzami ter gospodarstvom smo spodbudili razvoj **15 storitev za potrebe različnih ciljnih skupin** – otrok, študentov, starejših in drugih prikrajšanih skupin, NVO ter turistov. Z mentorstvom smo Društvu PO-MOČ pomagali vzpostaviti novo storitev »osebna asistenca«, ki sedaj zaposluje cca 40 osebnih asistentov, ki pomagajo najbolj prikrajšanim osebam, da lahko ostajajo v domačem okolju. S predstavniki Evropske pravne fakultete v Novi Gorici (EPF) ter Fakultete za uporabne družbene študije smo se dogovorili o izvajanju študijskih praks študentov v NVO. V NVO smo preverili aktualne potrebe po študijskih praksah. V ŠENT-u so sprejeli študente za izvajanje pomoči njihovim uporabnikom; Društvu PO-MOČ je študentka pomagala pri urejanju internih pravil GDPR za delo z uporabniki. Z EPF smo se dogovorili, da RSNVO Planota nastopa kot »koordinator« študijskih praks v NV sektorju in sklepa pogodbe z EPF tudi v primerih, ko se študijske prakse izvajajo v drugih NVO; s tem smo razbremenili NVO administrativnih obveznosti, da se lahko bolj posvečajo vsebinam praks. V letu 2022 smo izvedli javno povabilo "Spodbude za inovativne pristope na področju kakovostnega življenja za vse", katerega namen je bil spodbuditi pripravo novih storitev NVO. Izbrani projekti naslavljajo tematiko ohranjanja kulturne dediščine ter okolja.  **Skupaj z regijskimi stičišči smo oblikovali mrežo regionalnih stičišč nevladnih organizacij in “blagovno znamko” ZaNVO, kjer deluje spletna stran, kjer so predstavljene storitve stičišč, usposabljanja in dogodki ter naše dobre zgodbe. Izvedli smo tri nacionalne konference,**  **pomembne tako za lokalne skupnosti kot za NVO ter 12 usposabljanj za NVO z 280+ udeleženci.** | |